**Изводи и препоръки**

**от проведената на 19 октомври 2017 г. кръгла маса на тема:**

**„Проблеми на детското здравеопазване в Република България“**

1. В изпълнението на Националната програма за подобряване на майчиното и детско здраве е постигнат определен напредък. Необходим е обаче, регулярен контрол върху изпълнението на Програмата и по-активна работа от страна на националния координационен съвет, като редовно, в определените от работния план към програмата срокове, да се отчита нейното изпълнение.
2. Подчертава се необходимостта от определяне на регионалните координатори по управление на програмата.
3. Препоръчва се активиране на работата по усъвършенстване на механизмите на събиране на данни, оценка и анализ на състоянието на майчиното и детско здраве, като се обърне особено внимание на надграждането на информацията в регистъра на ражданията.
4. Наложително е завършване на разработката на методологията за работа на центровете за майчино и детско здраве, с оглед повишаване на тяхната ефективност в предоставянето на интегрирани здравно-консултативни услуги.
5. Препоръчва се Националния координационен съвет да подготви и анализ на изразходваните досега средства по Националната програма и да актуализира финансовия разчет до края на програмния период.
6. Подчертава се необходимостта от изграждане на съвременна високотехнологична Национална педиатрична болница „Детски здравен парк“, която да обедини разпокъсаните към момента клиники, като тази идея е обект на внимание на основания през м. април тази година Инициативен комитет.
7. Предлага се на Министерството на здравеопазването и на Националната здравноосигурителна каса по-активно да използват експертния потенциал на специалистите от професионалните сдружения – Българска педиатрична асоциация, Българска асоциация по неонатология и други в работата по изпълнение на Националната програма и за преодоляване на очертаните проблеми в детското здравеопазване.
8. Препоръчва се на Министерството на здравеопазването и на Националната здравноосигурителна каса да разгледат направените в рамките на настоящата кръгла маса предложения за подобряване на майчиното и детско здраве, като при възможност до края на 2017 г. да ги включат като част от Националната програма.
9. През м. септември 2018 г., в рамките на 14-тия Национелн конгрес по педиатрия, да се продължи дискусията по проблемите на детското здраве.